Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 2003. évi XCII. törvény szabályai szerinti önellenõrzést követõen az adóhatóságtól kérheti vissza. A munkavállalóként
Paragraph Index: 494

2003. évi XCII. törvény szabályai szerinti önellenõrzést követõen az adóhatóságtól kérheti vissza. A munkavállalóként jogalap nélkül levont és befizetett járulék visszafizetését a Tbj. szabályai szerint a foglalkoztatótól kell kérnie. Az országgyûlési biztos a vizsgálatot lezárta. OBH 2034/2005. A jogbiztonság követelménye, valamint a hátrányos megkülönböztetés tilalma sérelmét okozta a jogalkotó azzal, hogy az állampolgárok nagyobb csoportját érintõ, részükre minden naptári évben törvényben garantált külön juttatás, jogosultsága feltételeinek és kifizetésének, mint „szerzett jognak” a szabályait akképpen módosította, hogy a módosított jogszabály nem egyértelmû értelmezésén alapuló jogalkalmazás során a jogosultak nem kapták meg a külön juttatást. A panaszosok azt sérelmezték, hogy a közalkalmazottak számára 2004. évben nem került kifizetésre, a számukra minden naptári évben törvényben garantált külön illetmény, az ún. tizenharmadik havi juttatás. Az országgyûlési biztos általános helyettese a jogállamiság elve sérelmének gyanúja miatt rendelt el vizsgálatot, amely során a pénzügyminisztertõl kért tájékoztatást. A közalkalmazottak jogállásáról szóló törvény (Kjt.), a hatálybalépésétõl kezdve tartalmazott tizenharmadik havi juttatásra jogosító rendelkezéseket. 2004. február 1-jétõl, majd 2005. január 1-jétõl azonban az egyhavi külön juttatással kapcsolatos szabályozás jelentõsen megváltozott. A pénzügyminiszter tájékoztatása szerint a módosítás célja a tizenharmadik havi illetmény kifizetésére vonatkozó szabályok közszférán belüli egységesítése volt. Ezáltal nemcsak a kifizetés idõpontja módosult, hanem a jogintézmény funkciója is. Koncepcióváltás történt, amelynek lényege, hogy míg a 13. havi illetmény az adott évben jogviszonyban töltött idõ utólagos elismerésére szolgált, az egyhavi külön juttatás megszerzésének egyetlen feltétele a január 1-jei jogviszonyban állás. A módosítás a gyakorlatban számos problémát vetett fel. Kizárta a külön illetménybõl azokat, akiknek év közben szûnt meg a közalkalmazotti jogviszonyuk, illetve akiknek december 31-én még fennállt a jogviszonyuk, de január elsején már nem, jogosulttá vált ugyanakkor a külön juttatásra az, aki január elsejétõl létesített közalkalmazotti jogviszonyt. A módosítás okozta bizonytalanság miatt számos indítvány érkezett az Alkotmánybírósághoz a jogszabály utólagos

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes